[{"text_idx": "#000003", "text": "vendredo, la 22-a de junio 2018"}, {"text_idx": "#000004", "text": "Ni venis al Antverpeno ne nur, c\u0302ar ni s\u0302atas viziti niajn amikojn, sed c\u0302efe por subteni la Esperanto-klubon \u201cLa Verda Stelo\u201d pri ties agado. Jam antau\u0306 la tagmezo ni povis fari tion per intervjuo al j\u0302urnalisto de loka gazeto. Sekvatage aperis c\u0302i-tiu bela artikolo."}, {"text_idx": "#000005", "text": "Posttagmeze ni kvinope biciklis al Antverpeno. Tio estas, ni biciklis unue reen al la pramo por atingi denove la alian flankon de la rivero. Poste ni prenis de tie rapidan s\u0302ipon nomatan \u201cakvobuso\u201d g\u0302is la centro de la urbo. Por montri al ni kelkajn belajn lokojn, Eddy gvidis nin per kromvojoj al la nova komuna sidejo de La Verda Stelo kaj Flandra Esperanto-Ligo. Nur unu semajnon antau\u0306e g\u0302i estis inau\u0306gurita per granda festo."}, {"text_idx": "#000006", "text": "Eddy portas c\u0302ion por la vespermang\u0302o klubeja en sia postveturilo"}, {"text_idx": "#000008", "text": "Unue ni vespermang\u0302is kun la klubanoj. Ella kuiris bele per la ingrediencoj kiujn Eddy kunportis en utila unurada postveturilo. Poste ni prelegis pri tio, kio estas nia esperanta biciklo-asocio BEMI, kiel aperis la ideo por nia karavano, kaj kion ni travivis g\u0302is nun. Kaj Eddy montris la gazetartikolon pri la BEMI-karavano kiun li mem organizis antau\u0306 29 jaroj al la Universala Kongreso en Brighton. En la foto aperas inter la multaj partoprenantoj ankau\u0306 la sinjoro, de kiu Lars en la sekva jaro au\u0306dis pri Esperanto kaj decidis lerni g\u0302in."}, {"text_idx": "#000011", "text": "C\u0302eestis ankau\u0306 klubano kiu venis el Gento, kaj juna Antverpena klubano kaj Verda Skoltestro, kiuj venis por kunbicikli en la venontaj tagoj. Tiel ni noktomeze rebiciklis la tutan vojon al Bazel sepope."}, {"text_idx": "#000012", "text": "Bicikle tra tunelo sub la rivero"}, {"text_idx": "#000013", "text": "4 pensoj pri \u201cLa Verda Stelo\u201d"}, {"text_idx": "#000015", "text": "\u201cEn la foto aperas inter la multaj partoprenantoj ankau\u0306 la sinjoro, de kiu Lars en la sekva jaro au\u0306dis pri Esperanto kaj decidis lerni g\u0302in.\u201d"}, {"text_idx": "#000016", "text": "Estas ne la tuta vero, cxar Lars poste iam ne plu uzis kaj preskau forgesis Esperanton ! Sed dank al dio li poste renkontis en Erlangen alian sinjoron, kaj ...... !"}, {"text_idx": "#000017", "text": "Tute prave. Kaj ankau\u0306 tio okazis pro biciklado!"}, {"text_idx": "#000018", "text": "Hej, cxu estas mi supozata veni el Gento? haha, pli precize: estis klubano kiu venis el Gento, kaj juna Antverpena klubano kaj Verda Skoltestro kiu kunbiciklis... \ud83d\ude09"}]